นายกรัฐมนตรี ลงพื้นที่ตรวจราชการยโสธรขอขยายพื้นที่เกษตรอินทรีย์ให้ถึง 4 แสนไร่
นายกรัฐมนตรี ลงพื้นที่ตรวจราชการยโสธรขอขยายพื้นที่เกษตรอินทรีย์ให้ถึง 4 แสนไร่ ขณะที่รัฐบาลพร้อมสนับสนุนโครงการเพื่อบริหารจัดการน้ำและโครงสร้างพื้นฐานรองรับการเจริญเติบโตของจังหวัดยโสธรพลเอก ประยุทธ์ จันทร์โอชา นายกรัฐมนตรี ลงพื้นที่ตรวจราชการจังหวัดยโสธรและจังหวัดมุกดาหาร โดยจุดแรกนายกรัฐมนตรีเดินทางถึงศูนย์การเรียนรู้เกษตรอินทรีย์วิถียโสธร อำเภอคำเขื่อนแก้ว จังหวัดยโสธร ติดตามการขับเคลื่อนเมืองเกษตรอินทรีย์ต้นแบบ โดยชื่นชมจังหวัดยโสธรที่เป็นแหล่งผลิตข้าวอินทรย์มากที่สุดของประเทศ ซึ่งเป็นศักภาพที่สำคัญของจังหวัด ในการผลิตสินค้าเกษตรที่มีคุณภาพ มีความปลอดภัยออกสู่ตลาด และรัฐบาลก็ขอให้มีการขยายพื้นที่เกษตรอินทรีย์ในจังหวัดยโสธรเพิ่มมากขึ้นซึ่งคาดว่าจะขยายได้ถึง 3-4 แสนไร่ในอนาคตโดยรัฐบาลจะช่วยสนับสนุนในเรื่องของการบริหารจัดการน้ำเพื่อให้สอดคล้องกับการขยายพื้นที่เกษตรอินทรีย์ของจังหวัด ซึ่งที่ผ่านมาจังหวัดยโสธรได้รับการผลักดันโครงการเพื่อบริหารจัดการน้ำและมีการจัดสรรงบประมาณให้กับทุกโครงการมาตั้งแต่ช่วงปี 2557 ถึงปี 2561 ขณะที่ในปี 2562 ก็มีการเพิ่มเติมโครงการอีก 94 โครงการงบประมาณกว่า 931 ล้านบาท และในระหว่างปี 2563 ถึง 2565 ก็มีโครงการอยู่บรรจุในแผนแม่บทการพัฒนาที่จะมีการจัดงบประมาณให้ในระยะต่อไป รวมถึงการพัฒนาเส้นทางและโครงสร้างพื้นฐานอื่นๆ รองรับการพัฒนาของจังหวัด พร้อมย้ำรัฐบาลจะมุ่งยกระดับคุณภาพชีวิตของประชาชนชาวยโสธรในทุกด้าน โดยต้องขอความร่วมมือจากทุกภาคส่วนในการพัฒนา ทั้งการใช้เทคโนโลยีเข้ามาช่วยในภาคการผลิตสินค้าเกษตรที่สามารถเชื่อมโยงไปยังการท่องเที่ยวเชิงคุณภาพได้ พร้อมยืนยันรัฐบาลมีหน้าที่ในการกำหนดนโยบายที่ทุกภาคส่วนทุกพื้นที่อย่างเป็นธรรมนายกรัฐมนตรี กล่าวในช่วงท้ายว่า สิ่งสำคัญคือขอให้ช่วยกันทำให้บ้านเมืองมีความสงบ ไม่เกิดความขัดแย้งและร่วมกันจัดพระราชพิธีบรมราชาภิเษกซึ่งจะเป็นการร่วมกันทำให้สถาบันหลักของประเทศ ทั้งชาติ ศาสนา พระมหากษัตริย์ มีความมั่นคงเป็นเสาหลักของชาติ